CELEX: 32018D0882
Language: fi
Date: 2018-06-18 00:00:00
Title: Neuvoston päätös (YUTP) 2018/882, annettu 18 päivänä kesäkuuta 2018, tiettyjen palestiinalaisten tilapäisestä vastaanottamisesta Euroopan unionin jäsenvaltioissa ja yhteisen kannan 2002/400/YUTP muuttamisesta

19.6.2018   
            
            
               FI
            
            
               Euroopan unionin virallinen lehti
            
            
               L 155/8
            
         NEUVOSTON PÄÄTÖS (YUTP) 2018/882,
   annettu 18 päivänä kesäkuuta 2018,
   tiettyjen palestiinalaisten tilapäisestä vastaanottamisesta Euroopan unionin jäsenvaltioissa ja yhteisen kannan 2002/400/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan ja 31 artiklan 1 kohdan,
   sekä katsoo seuraavaa:
   
               (1)
            
            
               Neuvosto hyväksyi 18 päivänä huhtikuuta 2016 päätöksen (YUTP) 2016/608/ (1), jolla jatkettiin tietyille palestiinalaisille myönnettyjen, yhteisessä kannassa 2002/400/YUTP (2) tarkoitettujen jäsenvaltioiden alueelle saapumista ja siellä oleskelua koskevien kansallisten lupien voimassaoloaikaa 24 kuukaudella.
            
         
               (2)
            
            
               Kyproksen tasavalta olisi lisättävä yhteisen kannan 2002/400/YUTP 2 artiklassa tarkoitettujen jäsenvaltioiden luetteloon.
            
         
               (3)
            
            
               Neuvosto katsoo yhteisen kannan 2002/400/YUTP soveltamisen arvioinnin perusteella, että näiden lupien voimassaoloaikaa olisi jatkettava edelleen 24 kuukaudella,
            
         ON HYVÄKSYNYT TÄMÄN PÄÄTÖKSEN:
   1 artikla
   Yhteisen kannan 2002/400/YUTP 2 artiklassa tarkoitetut jäsenvaltiot jatkavat mainitun yhteisen kannan 3 artiklan mukaisesti alueelleen saapumista ja siellä oleskelua varten myönnettyjen kansallisten lupien voimassaoloaikaa 24 kuukaudella 31 päivästä tammikuuta 2018.
   2 artikla
   Muutetaan yhteinen kanta 2002/400/YUTP seuraavasti:
   
               1)
            
            
               Korvataan 1 artikla seuraavasti:
               ”1 artikla
               Tämä yhteinen kanta koskee 13:a palestiinalaista, jotka kuuluvat siihen palestiinalaisten ryhmään, josta palestiinalaishallinnon ja Israelin hallituksen välillä tehtiin 5 päivänä toukokuuta 2002 Betlehemissä sijaitsevan Kristuksen syntymäkirkon rauhanomaiseen evakuointiin liittyvä yhteisymmärryspöytäkirja ja jotka ovat suostuneet siihen, että heidät siirretään tilapäisesti heidät vastaanottaviin Euroopan unionin jäsenvaltioihin.”
            
         
               2)
            
            
               Korvataan yhteisen kannan 2002/400/YUTP 2 artikla seuraavasti:
               ”2 artikla
               Edellä 1 artiklassa tarkoitetut 13 palestiinalaista vastaanotetaan tilapäisesti ja yksinomaan humanitaarisista syistä seuraaviin jäsenvaltioihin: Belgia, Kreikka, Espanja, Irlanti, Italia, Kypros ja Portugali.”
            
         3 artikla
   Tämä päätös tulee voimaan päivänä, jona se hyväksytään.
   
      Tehty Luxemburgissa 18 päivänä kesäkuuta 2018.
      
         
            Neuvoston puolesta
         
         
            Puheenjohtaja
         
         R. PORODZANOV
      
   
   
      (1)  Neuvoston päätös (YUTP) 2016/608, annettu 18 päivänä huhtikuuta 2016, tiettyjen palestiinalaisten tilapäisestä vastaanottamisesta Euroopan unionin jäsenvaltioissa (EUVL L 104, 20.4.2016, s. 18).
   
      (2)  Neuvoston yhteinen kanta 21 päivältä toukokuuta 2002, tiettyjen palestiinalaisten tilapäisestä vastaanottamista Euroopan unionin jäsenvaltioissa (EUVL L 138, 28.5.2002, s. 33).